  Майя Бывальцева 16-тӥ южтолэзе Ижкарысь 56 номеро гимназиын «Единый день сдачи ЕГЭ родителями» огъяросси акци ортчоз. Анай-атайёс ӟуч кылъя огъя кун экзамен сётозы, туэ со дышетскисьёс понна одӥг гинэ одно сётоно экзамен. Со сярысь элькунысь дышетонъя но тодосъя министерстволэн пресс-службаез ивортӥз. Школаез йылпумъясьёслы но соослэн анай-атайёссылы огъя кун экзаменлы дасяськонэн герӟаськем мултэс сюлмаськонъёслэсь куштӥськыны юрттон, калыкез экзаменэз радъянэн ӟечгес тодматон вылысь витетӥзэ радъяське ни 2021-тӥ арын ӟуч кылъя экзаменэз Удмуртиысь кивалтэтлэн тӧроезлэн воштӥсез Анатолий Строков, дышетонъя но тодосъя министрлэн нырысетӥ воштӥсез Ирина Крохина, Ижкар администрациысь дышетонъя управлениелэн кивалтӥсез Наталья Гвоздкова но 11-тӥ классэз йылпумъясь пиналъёслэн 21 анай-атайзы. Соос пиналъёслы ӵектӥськись заданиослы укшась ужез быдэстозы. Озьы ик соос экзамен азьын пусийськонэз ортчозы, телефонъёссэс кельто, эскерон пыр пото, бланкъёсты гожто. Анай-атайёс ас синмынызы адӟозы, кызьы экзамен сётон интыын санитарной куронъёсты быдэсъяло, кызьы экзамен материалъёсты печатлало но эскеро. Тодэ вайытом, кылем арын анай-атайёс историяя огъя кун экзамен сётӥзы. Быдӟым Атыкай ожын Вормонлы 75 ар тырмонлы сӥзем ужрадэ Удмуртилэн тӧроез Александр Бречалво но . Тегъёс: Дышетон Ижкар Удмуртия экзамен анай-атайёс  